Բորիս Գուլկո

**Բորիս Ֆրանցևիչ Գուլկո** (, ) ամերիկացի, նախկին խորհրդային, շախմատիստ, գրոսմայստեր (1976)։ ԽՍՀՄ չեմպիոն (1977), Մոսկվայի չեմպիոն (1974), ԱՄՆ շախմատի չեմպիոն (1994 և 1999), ՖԻԴԵ-ի վաստակավոր մարզիչ (2004)։

## Կենսագրություն
Բորիս Գուլկոն ծնվել է 1947 թվականին, Էրֆուրտում, հրեական ընտանիքում։ Նրա հայրը եղել է Կարմիր բանակի զինվոր։ Մի քանի տարի անց նրա ընտանիքը վերադարձել է Խորհրդային Միություն։ 1975 թվականին Գուլկոն դարձել է միջազգային վարպետ, իսկ 1976 թվականին՝ գրոսմայստեր։ Մասնագիտությամբ հոգեբան է, Մոսկվայի պետական համալսարանի շրջանավարտ, կինը՝ շախմատիստուհի Աննա Ախշարումովան, որդին՝ Դավիթը։

1977 թվականին Իոսիֆ Դորֆմանի հետ Լենինգրադում հաղթել է ԽՍՀՄ շախմատի առաջնությունում։ Նույն թվականին Վիկտոր Կորչնիի դեմ նամակ չստորագրելու համար զրկվել է մրցաշարերին մասնակցելու հնարավորությունից։ 1979 թվականին կնոջ հետ դիմում է ներկայացրել Իսրայել հայրենադարձվելու համար, սակայն մերժում է ստացել, 2 տարի նրան թույլ չեն տվել մասնակցել երկրի ներսում անցկացվող մրցումներին, իսկ 7 տարի նա հնարավորություն չի ունեցել մասնակցել արտասահմանյան մրցաշարերի։ Եղել է հակակոմունիստ, մեկ անգամ ձերբակալվել է և ծեծի ենթարկվել ՊԱԿ-ի գործակալների կողմից։ 1986 թվականին Գուլկոն ասել է՝ «Այդ յոթ տարիները լուրջ հարված էին իմ շախմատային կարիերայի համար, բայց ես չեմ ափսոսում դրա համար»։

1986 թվականին գաղթել է ԱՄՆ և հաստատվել այնտեղ։ 1994 և 1999 թվականներին եղել է ԱՄՆ շախմատի չեմպիոն, համարվում է միակ շախմատիստը, որը եղել է ԽՍՀՄ և ԱՄՆ չեմպիոն։ 1978-ից 2001 թվականներին Գարրի Կասպարովի հետ անցկացրած խաղերում Բորիս Գուլկոն ունի դրական հաշիվ՝ երեք հաղթանակ, չորս ոչ-ոքի և միայն մեկ պարտություն։

1994 թվականին Նյու Յորքում կայացած Պրոֆեսիոնալ շախմատի ասոցիացիա վարկածով հավակնորդների քառորդ եզրափակիչ խաղում պարտվել է Նայջել Շորթին (5.5:6.5)։ Մրցաշարի հիմնական 8 պարտիաներն ավարտվել են ոչ-ոքի (4:4)։ Մրցաշարի ելքը որոշՎել է թայ-բրեյքով՝ 1.5:2.5, հօգուտ Շորթին։

1990 թվականի փետրվարի 27-ից Բորիս Գուլկոն համարվում է Միխայիլ Չիգորինի խորհրդանշական ակումբի անդամ։ Նա Խորհրդային Միության կազմում խաղացել է 1978 թվականի շախմատի օլիմպիադայում, իսկ Միացյալ Նահանգների կազմում՝ 1988–2004 թվականների շախմատային օլիմպիադաներում։

ԱՄՆ-ում նա շարունակել է հավատարիմ մնալ հուդայականությանը։ Շախմատային, քաղաքական, կրոնական թեմաներով հոդվածների հեղինակ է։ 2013-2016 թվականներին հրատարակել է երեք շախմատային գիրք, այդ թվում նաև ռուսերեն։

2019 թվականին տեղափոխվել է Իսրայել։

## Մարզական արդյունք

## Աշխատություններ
* Как птицы и рыбы Континент (журнал), 2002, № 111.
* *Борис Гулько, Виктор Корчной, Владимир Попов, Юрий Фельштинский* КГБ играет в шахматы — М.: ТЕРРА. — Книжный клуб, 2009. — 208 с.
* Путешествие с пересадками: три книги воспоминаний и рассказ CreateSpace Independent Publishing Platform, 2014.

## Գրականություն
* Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 96. — 621 с. — 100 000 экз. — ISBN 5-85270-005-3.
* Атаров Е. «Мне жаль несыгранных турниров». (беседа с Б. Гулько) // «64 — Шахматное обозрение». — 1996. — № 2. — С. 37—39.
* Борис Гулько. Путешествие с пересадками. // CreateSpace Independent Publishing Platform - 15 августа 2014. - С. 398. ISBN 978-1500800956

## Ծանոթագրություններ

## Արտաքին հղումներ
* Անձնական քարտը ՖԻԴԵ-ի կայքում
* Պարտիաները chessgames.com կայքում
* Անձնական քարտը 365chess.com կայքում
* Օլիմպիադաներում
* Օլիմպիադաներում

Կատեգորիա:Ամերիկացի շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ